गोबां हारि, गोबां राव, गोबां धोरोमारि आरो बायदियै हारिमुजों बुंफ’बनाय बरमा ओनसोला आसामनि मादाव बायदिमैया हारि, हारिसा, फोलेरनि गोरोबथिलि। बे बरमानि बिखायावनो गोबां मुंदांखा गोरों गोरा, थुनलाइगिरि, सानसुमै गेदेर गोलाउनि जोनोम जायगा, गेदेर गोलाउ गोरों गोराफोरानि गुवार गोसो, गोथौ साननाय हनाय, मावनाय-दांनायनि गेदेर गुवार गोसो-गोरबोनि मोदोम फ्रंनायजों बिथांमोना गावखौनो अराय फोथांना लाखिलांदों। बाखनाय जाथाव फोरोंगिरि आरो थुनलाइगिरि सुकुमार बसुमतारीयाबो बेनि हेर-फेर नङा। थेवबो जों बुंथारनांगोन दि बर’ खुगा थुनलाइनि अजा, बर’ थुनलाइनि थार सिबियारि सुकुमार बसुमतारीखौ बर’फोरा जेबो मानहोनो हायाखैसै, बिथांनि होलांनाय बिहोमानि थुनलाइनि बाख्रिनि बागै मोनबो सावरायनाय, बेसेन सुनाय लायनाय जायाखैसै। बेयो बर’ हारिनि थाखायनो जोबोर दुखुनांथाव बाथ्रा जानानै थाबाय।